钦定古今图书集成/明伦汇编/官常典/第293卷 > 赵与懽
## 钦定古今图书集成/明伦汇编/官常典/第293卷 > 赵与懽

按《宋史》本传：“与懽字悦道，燕懿王八世孙。嘉定七年
进士。调会稽尉，改建宁司户参军。中明法科，摄浦城
县。丁父忧，作《善庆五规》示子孙。免丧，迁大理评事。转
对，言天变、民情、国威三事。”又言：“死囚以取会驳勘，动
涉岁时，类瘐死，而干证者多毙逆旅。宜精择宪臣，悉
使详覆，果可疑则亲往鞫正，必情法轻重可闵，始详”
审奏。迁籍田令。久之，拜宗正寺簿，历军器监、司农寺
丞，迁宗正丞兼权都官郎官，改仓部，权度支，以直宝
章阁知安吉州。郡计仰榷醋，禁网峻密，与懽首捐以
予民，设铜钲县门，欲愬者击之，冤无不直。有冨民愬
幼子，察之非其本心，姑逮其子付狱。徐廉之乃二兄
强其父析业，与懽晓以法，开以天理，皆忻然感悟。又
婺媪仅一子，亦以不孝告，留之郡，听日为馔，俾亲馈，
晨昏以礼。未周月，母子如初，二家皆画像事之。丧母，
朝廷屡起之，不可，议使守边，授淮西提点刑狱，弗能
夺。再期以刑部郎官召，乞终禫奉祠，复半载乃趍。朝
自恢复退师，又议纳使，与懽言：“五在朝迎合，政出多门，
必得智识气节之士，布列中外可也。”兼权检正，迁宗
正少卿，兼权户部侍郎，寻兼知临安府、浙西安抚使、
同详定。剖决明畅，罪者咸服。郊祀之夕，大风雷，与懽
言国本未定。又陈弭盗固本之策。有以刑罚术数言
于帝者，与懽言五：“导民有本，如臣待罪天府，岂遽能及
民？惟其真实相孚，待以不扰，数月而庭讼弥寡。人心
本善，有感必从。”或谓：“厉以威，待以术者，非知本之论。”
且言：“朝令夕改，非以示作新；旁蹊曲径，非以肃纪纲。”
帝为悚然。又建言：秦刻颂有《端平法度》语。明年，改元
嘉熙，襄、蜀残破，或望风弃地。召见便殿，言：“韩琦当仁
宗朝，犹昼夜泣血，今主忧臣辱矣。”因具言防边之道，
其后多见施行。与懽招刺三千人为忠毅军。又言：“禁
卫虚籍及京口诸郡，悉宜募兵，统以郡将，财先瞻军，
馀始上供。乞省不急之费。”荐文武士四十人，迁户部
侍郎兼权兵部尚书，论边事至深切。星变，上章请罢
大火，力言灾变之烈，谓：“臣罪擢发莫数，犹欲以去国
为言，少悟上听。愿祗畏天威，思以实德及民”，始自上
躬，痛加节约，广推振恤，五请窜。于是中书方大琮言：
“与懽素自洁修，疏财轻爵，人所共知。不幸遇此，观其
待罪之章，恳切至到，未尝不叹其知义也。乞俞所请，
使小大之臣皆知引咎。”乃收一阶，寻复之。与懽请先
叙复同降官属，又言艰难不可为之时，当慷慨厉志，
深为人才兵力思。迁户部尚书兼权吏部。累匈祠，不
许。论楮币自嘉定以一易二，失信天下。尝出内帑收
换，屡称提，而折阅益甚。尝请两界并展十年勿议造
新，责州县毋以损污抑沮。至是，遂请不立界限，以绝
其疑，所以区画者甚备。其后诏宰相遍询侍从，与懽
又以前说陈之。有欲以端平钱当五行使，与懽谓开
禧尝以二当三，何救于楮？且曰：“士大夫不清白奉法，
恪意扶持，虽日易一法，无救于楮，而国非其国矣。法
削国弱，能独享冨贵乎？”每言：“端平以来，窜赃吏，禁包
苴，戒奔竞，戢横敛，而风俗沈痼自若。或口仁义而身
市井，率以欺君为常，肥家为乐，遂临事乏使，而小人
得从旁乘间窃取官爵矣。”疏乞别邪正，警媮惰，奖用

酣歌黩货之风，其机皆自陛下始。”又言：“军政弛而尺
籍不明，总兵者或缘功赏、开嫌隙，内则班行惟求速
化，守牧类多贪庸，楮事日非，浮冗不节”，指陈无虚日。
大风、震雷数见，因具陈边事，且言：人才、国用、民力、兵
威，愿乘此“机，加意根本，勿徒困精神于除授，老岁月
于行移，委公道于私情，付事功于无可奈何也。”迁吏
部尚书。讲筵言：“膏雨不降，星变频仍，在京物价腾踊，
民讹士躁；在外兵权涣散，流民充斥。登崇元老，并建
宰辅，谓宜风采振扬，而事势若此，士大夫未必任天
下之责，天下未必知陛下之志。”力求归田，会潮汐啮
堤，执政道帝意留治之，手诏云：“忠正廉勤，无如卿者。”
授端明殿学士、知临安府、浙西安抚使。江堤竣事，狱
空，力丐罢。依旧端明殿学士、提举万寿观，提领户部
财用兼侍读兼修国史、实录院修撰。奉朝请出关，遣
使趣还。会饥民相携溺死，帝仍付临安府事，恩例视
执政，与懽涕泣奉诏，亟榜谕曰：“今申奏振救，宜忍死
须臾，各全性命，伫沐圣恩。”都人相谓毋死。与懽上则
祈哀公朝，下则推诚劝分，甘雨随至，米商来集，流移
至者有以济之。力求纳禄，授资政殿学士、提举万寿
观兼侍读、监修国史、实录院修撰。奉朝请。与懽至浙
江，上召还，即日绝江去，帝为怅然。与懽三为府尹，尽
力民事，都人称“赵端明”，必以手加额曰：“赵佛子也。”久
之，以旧职知温州。政事必亲，吏不敢欺。创水砦，修贡
院。以侍读召，辞，不许。入对，言爵禄之滥，因及国本事。
五丐归，又不许。进《春秋》解，升大学士，荐士六十人。史
嵩之将复入相，而人言不已，帝以问与，懽言嵩之老
师，费财，私昵贪富，过立名誉，必不宜复用。时嵩之犹
子璟卿诵言其过，忽毙，而杜范、刘汉弼、徐元杰三贤
暴死，人皆疑嵩之致毒。与懽请优恤汉弼、元杰家，帝
从之，而请优恤手诏，则与懽所拟入也。又请以兵财
分任辅臣，在讲筵言：“以坏证付庸医，仅支残息，徒运
巧心，天下事尚堪再误耶？”时相忌之。寻授安德军节
度使、开府仪同三司、万寿观使。日食，应诏，言事益切。
月赐内帑，与懽，辞不取。帝书“安贫乐道”、“植节秉忠”字
赐之。建储未定，乃申言之。又言：“人才乏，使赃吏不悛；
民昔流而南，今流而北。盗昔伏于远，今伏于近。体认
不真，贤否无别，国将谁与立邪？愿富一代之储，使小
人无间可投，以绝隐伏之祸。”帝为改容。袁士、宋斌，少
从黄干、李燔登朱熹之门。学禁方严，羁旅困沮，年且
八十。与懽延之事以父行，奏乞用旌礼布衣故事，死
葬西湖上，岁一祭焉。帝逐二谏臣，与懽力争之。五乞
免朝请，三乞致仕，俱不允。赐《泰卦》诗。忠邪辨，自是国
事皆缕缕言之，有不胜书。盖其爱君忧国，本诸天性。
拜少傅，卒。遗表犹不忘规正。帝震悼辍朝，赙赠有加，
诏有司治葬。赠少师，追封奉化郡王，谥“清敏。”累赠太
师。手注《六经》及《仁皇训典详释》，又有《高宗宝训要释》、
奏议、诗文百卷。与懽尝谓“士大夫有贪声，则虽奇才
奥学，徒以蠹国害民尔。”故敛之夕，而金带犹质钱民
家云。